Document ID: /roh_data/filtered/fineweb-2-filterrobots_roh.jsonl.gz/13903

L'um da Winterthur ha 25 onns. El sto sa responsar davant il Tribunal penal federal a Bellinzona. La Procura publica federala rinfatscha ad el ch'el haja vulì ir tar l'organisaziun terroristica Stadi islamic. Ultra da quai haja el cuntrafatg en plirs cas al scumond da represchentaziuns da violenza. Per quests delicts èsi previs in chasti d'enfin 5 onns praschun.
En Svizra è quai l'emprim cas da quest gener che vegn avant dretgira. En tut sto la Procura publica federala s'occupar da 46 proceduras penalas en connex cun terrorissem da dschihadists.
RR novitads 15:00